《长至日邀李烟客王鸣吉杜亭甫小酌紫烟楼看早梅》
明代·邓云霄

一番花信一番风，试向梅梢问化工。嫩蕊才开三两点，微阳应在有无中。

旧愁总付东流水，新历将催北去鸿。香雪霏霏邀作赋，举杯先酹广平公。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。